 پاڪستان سپر ليگ (پي ايس ايل) ۾ ڪراچي ڪنگز ٽيم مڪي آرٿر جي جاءِ تي ڊين جونز کي نئون ڪوچ مقرر ڪري ڇڏيو. ڪراچي ڪنگز انتظاميا پاران اڳوڻي آسٽريلوي ڪرڪيٽر ڊين جونز جي مقرري جو باضابطا اعلان ڪيو ويو آهي. ڊين جونز ان کان اڳ اسلام آباد يونائيٽيڊ جو به ڪوچ رهي چڪو آهي ۽ هن جي ڪوچنگ ۾ يونائيٽيڊ جي ٽيم پي ايس ايل جا ٻه ٽائيٽلز کٽيا آهن. ڊين جونز جي جاءِ تي مصباح الحق اسلام آباد يونائيٽيڊ جو هيڊ ڪوچ هوندو، مصباح الحق سان نيوزيلينڊ جو ليوڪ رونچي کي اسسٽنٽ ڪوچ مقرر ڪرڻ جو امڪان آهي جڏهن ته سعيد اجمل اسپن بالنگ ڪوچ هوندو. پاڪستان ڪرڪيٽ ٽيم جو بالنگ ڪوچ وقار يونس هن سيزن ۾ اسلام آباد يونائيٽيڊ سان گڏ نه هوندو.